
MARWNAD, &c. 


—— 


Mae newyddion anghysurus, 

I'w cael yma'n fynych iawn; 

Rhai y bore, rhai ganol-ddydd, 

A rhai eraill y prydnhawn. 

Rhai am groesau a cholledion, 

A thrallodau yn ddilai, 

Rhai am gystudd sydd yn rhwymo, 
Ein cyfeillion anwyl rai. 


A rhai eraill sydd am angau, 
Brenin dychrynfeydd y byd, 
Yn ei arfau sydd yn tramwy 
Ar y ddaear hon o hyd; 

Ac yn taro yn ddi-rybudd 
Rbai yn fynych yn y tir, 

Ac mae hyn yn peri syndod, 
Ac i rai bydd galar hir. 


Ond o'r diwedd fe ddaeth newydd 
Tra galarus 'nawr i'm clyw, 

Fod y brawd Parchedig Havard, 
Wedi gado tir y byw. 

Gwedi i mi glywed hyny, 

Fe aeth dagrau lawr yn lli, 

Ac mae llawer fel fy hunan 

Yn dyrchafu chwerw gri. 


4 Briw galonau sydd gan luoedd 
Trwy'n hardaloedd yma a thraw, 





eU 


3 


Ac mae dagrau heillt yn disgyn 
Ar y ddaear fel y gwlaw; 

A rhyw riddfan sydd i'w glywed 
Gan rhyw dyrfa ar y llawr, 

Am ei roddi ef i orwedd, 

Hyd yr adgyfodiad mawr. 


Bu uwch hanner cant o flwyddau, 
Yn nhy Ion yn dda ei foes, 

A cha'dd gymhorth yn bur amlwg, 
Ganddo Ef i godi'r groes, 

Bu 'rhan fwyaf o'r rhai hyny 

Yn was cyhoedd gyda'r gwaith, 
Ac fe gadwodd ef ei goron, 

Heb ogwyddo ar ei daith, 


o 


Rhoddwyd awydd yn ei galon 
Am fynegu y gwir oll, 

I hil Adda sydd resynol, 
Aeth yn Eden gynt ar goll; 
Ac fe dd'wedai yn bur fedrus 
Am effeithiau'r eodwm cas, 
Ac am ormes y diafol 

Ar drigolion daear las. 


7 Ac am gariad y Jehofa, 
Draw yn nhragwyddoldeb mawr, 
Iddo gofio mewn trugaredd 
Am hil Adda ar y llawr; 
I'r Tad roddi ei Fab anwyl, 
I ddyoddef ar y groes, 
Dros rhai euog oedd yn haeddu 
Fod dan ing a bythol loes. 


8 A bod Iesu wedi talu, 
Yr holl ddyled fawr i gyd, 
A gorchfygu gyda hyny 
Ei elynion yr un pryd; 

4 
Ac fe waeddodd ef “ Gorphenwyd” 


Pan fu farw yn ein lle, 
Ac fe dd'wedai'r Tad “ Boddlonwyd,” 
Yn rhydd bellach gollwng E'. 


Ac mae'r Yspryd i gymeryd, 
A mynegi eiddo Orist, 

I rai euog sy'n galaru, 
Mewn gwir edifeirwch trist; 
Yn ei nerthu i ymddiried 
Eu holl achos iddo ef, 

A rhoi awydd iddynt rhodio 
Yn ol deddfau pur y nef. 


Clywais ef yn gwir dderchafu 
Iesu Grist yn Geidwad rhad, 
Ac yn gwahodd pechaduriaid 
I ymostwng wrth ei draed, 


' Am faddeuant o'u pechodau, 


A chael cymod llawn ag ef, 
A'u haddasu yn ei haeddiant, 
I gael myn'd i'r drydedd nef. 


Gwaeddai hefyd o ben Sinai, 
Gwae rhai anwir, beilch, a drwg, 
Mae Ion meddai atoch beunydd, 
Yn ddiammheu yn dal gwg. 

O gochelwch ffyrdd annuwiol, 
Sydd yn arwain yn y bla'n, 

Y rhai sydd yn rhodio ynddynt 
I drag'wyddol boethlyd dân. 


Ac fe daer weddiau drostynt 
Ar i Dduw o'i ryfedd ras, 

Eu dwyn allan o dywyllwch, 
Ac o faglau'r gelyn cas: 

A rhoi iddynt ffydd i gredu 

Yn y Gwr fu ar y groes, 
Rhwng troseddwyr yn dyoddef, 
Dros euogion farwol loes. 

Yn Nghaerludd ac yn Nghaerodor, 
Bu yn barchus yn ei oes, 

A thrwy ddeheudir a gogledd 

Bu'n derchafu Orist a'i groes, 

Yn wir Geidwad pechadurieid, 

Ac i'r penaf o'r rhai hyn, 

Iddo rhoi ei hun yn aberth, 
Drostynt ar Galfaria fryn. 


Diwyd ydoedd gyda'r achos, 

Gallaf ddwedyd hyn yn rhydd, 

Fe bregethai yr efengyl 

Wedi'r nos ac yn y dydd ; 

Nid oedd gwlaw, na rhew, nac eira, 
Na thywyllwch nos ychwaith, 

A'i hattaliai ef rhag glynu, 

Yn bur gyson gyda'r gwaith, 


Ond er mor ddefnyddiol ydoedd, 
Ar y ddaear gyda'r gwaith, 
Gwnaeth ein gadael yn yr anial, 
A chyrhaeddodd ben ei daith. 

Yn mis Awst, yn hwyr y seithfed, 
O dref Talgarth aeth yn rhydd, 

O wlad y cymylau tewion, 

I wlad o drag wyddol ddydd. 


Yn y flwyddyn o oed Iesu, 

'R hwn fu farw ar y bryn, 

Mil wyth cant a phump o ddegau 
Ac un eto sydd at hyn; 

Y pryd hyny y daeth engyl, 
Gyda brys o'r nef i lawr, 

I'w ddwyn adreu yn ddiogel 

At y gynnulleidfa fawr. 


Sydd a'u gynau wedi golchi, 


A'u gwir gânu oll yn wyn, 


Yn y ffynnon a agorwyd, 
Draw ar ben Calfaria fryn: 

I lanhau hen blant y codwm, 
Nad oes arnynt un man glan, 
Nes y byddant yn y diwedd, 
Yn wyn oll fel eira mân. 


Fe aeth Havard o'i drwm gystudd, 
I'r orphwysfa dawel draw, 

Nid oes yno unrhyw gystudd, 

Nac un groes i beri braw, 

A phob galar gwedi darfod, 

A thangnefedd yn eu lle, 

A llawenydd sydd yn llenwi, 

Holl drigfannau pur y ne. 


Mae ef heddyw'n berffaith sanctaidd, 
Fel dymunodd yn y byd, 

Gyda phatrieirch y cynoesoedd, 

A phroffwydi olli gyd ; 

A disgyblion, apostolion, 

Yno sydd yn dyrfa lan, 

A thorf fawr o hen ferthyron, 

Aeth o'r byd trwy ganol tân. 


Ac mae'n tadau anwyl hefyd, 

Yn cyduno gyda hwy, 

Maent yn berffaith wrth eu boddau, 
Nid oes arnynt glais na chlwy; 

Yr hen bla a'u llwyr adawodd, 

Tna rhyd yr afon gref, 

Ac ni welan' byth o hono, 

Yn rhoi troed o fewn i'r nef. 


Ond mae Iesu Grist yn eistedd, 
Yno ar ei orsedd wen, 

A'i cgoniant sydd yn llenwi 

Holl drigfannau'r byd uwch ben ; 
Hwythau yno'n gwel'd ei wyneb, 
Heb un cwmwl arno'n bod, 

Ac mae'r dyrfa yn cyduno 

I roi iddo ef y clod, 

Maent yn moli'r Drindod santaidd, 
Am eu caru cyn eu bod, 

Am eu prynu, am eu galw, 

A rhoi arnynt hwy ei nod; 

Am eu cyfiawnhau a'u dilyn, 
Trwy'r anialwch maith ymla'n, 

A'u dwyn adre yn y diwedd, 

Ato ef i Seion lân. 


Mae ei gorph ef 'nawr yn gorwedd, 
Obry yn y dywell fedd, 

Ond fe godir hwn i fynu, 

Y dydd olaf ar ei wedd; 

I fyn'd adre at ei enaid, 

Mwy am drag'wyddoldeb maith, 

A chlodfori yn ddiflino, 

Hyny fydd ei hyfryd waith. 


'Nawr dymunaf wrth rhoi fynu, 
Fendith ar ei blant i gyd, 
Dyged Ion bob un o honynt 
Yn ei ddydd i'w gorlan glyd ; 
Cofied hefyd am ei wyrion 
Sydd yn codi ar ei ol, 

A chymered hwy yn fore, 

Yn bur gynes yn ei gol. 


Boed i ninnau bawb o honom, 
Gael ein deffro mewn iawn bryd, 
I ddwys lefain am y trysor, 

Bar yn hwy na phethau'r byd, 
Sydd yn nghadw yn ddiogel 

Yn y nef tu draw i'r llen, 

Gafael arno rhoed yr Arglwydd, 
O'irasinioll. Amen. 

Gwr ffyddlon, cyfion, cofier—oedd William, 
A dinam was Wiwner, 
A dyn syml fu dan y ser, 
Glân dyst o galon dyner. 


Mewn hedd ei ddiwedd a A: fudo, 
O fyd y gymmysgaeth; 
I dda hylan wledd helaeth, 
I'r fawr orawr fry yr aeth. 


DIWEDD. 





Argraffwyd gan William Jones, Poniypridd. 





